New Jerseys flagg

New Jerseys flagg består av en lys gul-brun flaggduk og har delstatens segl i midten. Flagget ble innført 26. mars 1896.

Seglet har tre ploger som det sentrale motiv, en referanse til at delstaten New Jersey historisk hadde jordbruk som en viktig næringsvei. Skjoldholderne er to romerske gudinner, henholdsvis frihetsgudinnen og Ceres. Den sistnevnte var kornets gudinne og står som et symbol for rikdom. Hun holder et overflodshorn. Frihetsgudinnen holder en stav med en rød frihetslue. 

Fargen på flaggduken i New Jerseys flagg er uvanlig. Den er valgt fordi den ble benyttet i faner og uniformer for delstatens militære enheter tilbake til 1780. Fargen forekommer også i Delawares flagg. Forøvrig har mange av USAs delstatsflagg blå bakgrunn, dette fordi blått har vært en vanligere farge for militære faner.

Litteratur
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Eksterne lenker
 The New Jersey State Flag fra New Jerseys offisielle nettsted 

Kategori:USAs delstatsflagg
Kategori:New Jersey